Alaquàs denuncia un retall en les obres de l'edifici L'Olivar equivalent al cost de tres centres de salut
01/03/2011

# Alaquàs denuncia un retall en les obres de l'edifici L'Olivar equivalent al cost de tres centres de salut

*   01/03/2011
*   [Imprimir](#)
*   Compartir
*    https://www.alaquas.org/documento.asp?id\_do=12558

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F12558%2F0&title=Ajuntament%20d%27Alaqu%C3%A0s.%20Premsa.Alaqu%C3%A0s%20denuncia%20un%20retall%20en%20les%20obres%20de%20l%27edifici%20L%27Olivar%20equivalent%20al%20cost%20de%20tres%20centres%20de%20salut)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/12558/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2011/2/12558/01032011foto_elvira_i_conseller_Form_4.jpg)](https://www.alaquas.org/ficheros/documentos/2011/2/12558/01032011foto_elvira_i_conseller_Form_10.jpg "<a href='https://www.alaquas.org/ficheros/documentos/2011/2/12558/01032011foto_elvira_i_conseller_Form_10.jpg' target=_blank><i class='fa fa-external-link' aria-hidden='true'></i>.Alaquàs denuncia un retall en les obres de l'edifici L'Olivar equivalent al cost de tres centres de salut</a>")

L'alcaldessa, Elvira García Campos, ha exigit a la Generalitat que s'invertisca a Alaquàs els 1,8 milions que es va rebaixar a l'octubre de l'obra de l'edifici de l'Olivar. La rebaixa en el pressupost permetria construir tres vegades el Centre Auxiliar de Salut promés pel Conseller de Sanitat fa un any

L'alcaldessa d'Alaquàs, Elvira García Campos, ha exigit al Conseller de Governació, Serafín Castellano, que revertisca als alaquasers els 1,8 milions d'euros que va retallar la Generalitat per a l'obra del Centre Sociocultural de l'Olivar a l'octubre passat. Malgrat ser finançada amb unes ajudes que es concedeixen en funció del nombre d'habitants, la Generalitat no ha respost a l'exigència realitzada per l'Ajuntament perquè la quantitat retallada es destine a altres projectes pendents en el municipi.

"Els diners que la Generalitat ha rebaixat a Alaquàs permetrien construir tres vegades el Centre Auxiliar de Salut que va prometre fa un any el Conseller de Sanitat, Manuel Cervera, i del que encara no han iniciat els tràmits", ha assenyalat l'alcaldessa d'Alaquàs. "A Alaquàs estem exigint el que és el nostre, ja que el finançament es va concedir en funció de la població", ha recordat l'alcaldessa.

Igualment, Elvira García Campos li ha transmés a Castellano, com a membre del Consell, la necessitat urgent de construir el nou col·legi públic Ciutat de Cremona, els alumnes del qual cursen els seus estudis en unes aules prefabricades. Fruit d'aquesta situació, en reiterades ocasions s'ha hagut d'ordenar el tancament cautelar de les instal·lacions per desperfectes i l'afonament de part del sostre dels corredors.

El nou edifici cultural de l'Olivar, que tenia un cost inicial de 4,5 milions d'euros i es va veure reduït a 2,7 milions per decisió de la Generalitat, serà un centre polivalent per a ús social i cultural en el que s'ubicaran diferents serveis municipals com l'Agència de Desenvolupament Local, destinada a l'orientació per a l'ocupació, autoocupació i l'accés al mercat laboral.

També acollirà este edifici les instal·lacions de Policia Local d'Alaquàs, els departaments de Benestar Social, Educació, Consum i Salut Pública, i l'emissora municipal. Amb una superfície de 2.900 metres quadrats, aquest serà un nou espai públic al servei de la ciutadania dotat d'instal·lacions modernes i accessibles.

El nou edifici serà també un centre d'estudi on s'ubicarà una biblioteca per als universitaris i diferents sales d'estudis dotades d'ordinadors. En les noves instal·lacions s'ubicarà també la Casa de la Dona, que es convertirà en un espai de treball, de reunió i assistència social a les persones que ho sol·liciten.